Istungit juhatasid Mart Laar, Vardo Rumessen ja Lauri Vahtre. 495 saadikust oli kohal 372, 43 sõnaõiguslikust saadikust oli kohal 26. Nii väljendus paranenud meeleolu ka saadikute kasvanud aktiivsuses. Tunne Kelam ütles oma avasõnas, et iseseisvusvõitlus pole veel lõpuni võideldud. Sest kuigi me elame (taas)tunnustatud iseseisvas Eestis, pole veel selge, kes on selle Eesti kodanikud, milline saab olema põhiseadus ning mis alusel valitakse parlament. Nendele küsimustele peab vastama Eesti Kongress, ütles Tunne Kelam.